# Coccotropsis gymnoderma

Coccotropsis gymnoderma és una espècie de peix pertanyent a la família dels tetrarògids i l'única espècie del gènere Coccotropsis.

## Etimologia

Coccotropsis prové dels mots grecs kokkos (baia, llavor) i tropsis, tropo (gir).

## Descripció

Fa 4 cm de llargària màxima i és de color vermell terrós amb una taca blanca al ventre i la part posterior del cos. 14-16 espines i 5-6 radis tous a l'única aleta dorsal. 3 espines i 3-6 radis tous a l'anal. Aletes pectorals amb 11-12 radis tous. Absència d'aleta adiposa. 8-11 escates a la línia lateral, la qual és contínua. 6-12 branquiespines.

## Alimentació

Es nodreix de peixets i crustacis, i el seu nivell tròfic és de 3,1.

## Hàbitat i distribució geogràfica

És un peix marí, demersal (entre 9 i 108 m de fondària) i de clima subtropical, el qual viu a l'Atlàntic sud-oriental: és un endemisme dels esculls poblats per cogombres de mar i crinoïdeus des de la península del Cap fins a la badia d'Algoa a Sud-àfrica. Sembla que podria trobar-se també a les illes Seychelles, però Randall i van Egmond no hi són d'acord.

## Observacions

És inofensiu per als humans, el seu índex de vulnerabilitat és baix (18 de 100) i tendeix a romandre quiet, confiant en el seu camuflatge, abans de fugir en cas de perill.

## Referències

* 1 2 3 4 Catalogue of Life (anglès)
* ↑ Barnard K. H., 1927. Diagnoses of new genera and species of South African marine fishes. Ann. Mag. Nat. Hist. (Ser. 9), vol. 20 (núm. 115). 66-79.
* ↑ Gilchrist, J. D. F., 1906. Descriptions of fifteen new South African fishes, with notes on other species. Mar. Invest. S. Africa, vol. 4: 143-171, Pls. 37-51.
* ↑ The Taxonomicon (anglès)
* ↑ Encyclopedia of Life (anglès)
* ↑ Romero, P., 2002. An etymological dictionary of taxonomy. Madrid, Espanya.
* ↑ Morphology Data of Coccotropsis gymnoderma - FishBase (anglès)
* 1 2 3 Eastern Cape Scuba Diving - 2009 Arxivat 2016-03-03 a Wayback Machine. (anglès)
* ↑ Sea Around Us (anglès)
* 1 2 3 FishBase (anglès)
* ↑ Poss, S. G., 1986. Tetrarogidae. P. 479. A: M. M. Smith i P.C. Heemstra (eds.). Smiths' sea fishes. Springer-Verlag, Berlín.
* ↑ List of Marine Fishes reported from South Africa - FishBase (anglès)
* ↑ Smith, J. L. B. i M. M. Smith, 1963. The fishes of Seychelles. Rhodes University, Grahamstown. 215 p. Pàg. 52.
* ↑ Randall, J. E. i J. van Egmond, 1994. Marine fishes from the Seychelles: 108 new records. Zool. Verh. Leiden 297:43-83. Pàg. 45.
* ↑ Cheung, W. W. L., T. J. Pitcher i D. Pauly, 2005. A fuzzy logic expert system to estimate intrinsic extinction vulnerabilities of marine fishes to fishing. Biol. Conserv. 124:97-111.

## Bibliografia

* Anònim, 1999. Base de dades de la col·lecció de peixos del Museu d'Història Natural de Londres. Londres, la Gran Bretanya.
* Anònim, 2000. Base de dades de la col·lecció de peixos del J. L. B. Smith Institute of Ichthyology, Grahamstown, Sud-àfrica. J. L. B. Smith Institute of Ichthyology, Grahamstown, Sud-àfrica.
* Mandrytsa, S. A., 2001. Lateral line system and classification of scorpaenoid fishes (Scorpaeniformes: Scorpaenoidei). Ph.D. dissertation, Perm University. 1-393. (En rus, resum en anglès).
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* Imatge a Flickr